recursal/SuperWikiNEXT-32B huggingface dataset:
**மது கண்ணா** (*Madhu Khanna*) இந்திய மக்கள் மத வரலாற்றாசிரியரும் தில்லியைத் தளமாகக் கொண்ட பிரபல தாந்திரீக அறிஞரும் ஆவார். தற்போது, இவர் சான் பிரான்சிஸ்கோவின் கலிபோர்னியா ஒருங்கிணைந்த ஆய்வு தொழில்நுட்ப நிறுவனத்தின் ஆசிய மற்றும் ஒப்பீட்டு ஆய்வுகளில் சிறப்பு உறுப்பினராக (2013-2014) உள்ளார். அதற்கு முன்னர், புது தில்லியின் ஜாமியா மில்லியா இஸ்லாமியாவில்,ஒப்பிடும் மதம் மற்றும் நாகரிகம் பற்றிய ஆய்வு மையத்தின் இயக்குநராக இருந்தார். இவர் தற்போது அதே மையத்தில் இந்திய மதத்தின் வருகை பேராசிரியராக உள்ளார். அங்கு இவர் இந்து மத ஆய்வுகளில் இடைநிலை படிப்புகளை கற்பிக்கிறார்.  இவர் பல புத்தகங்களை எழுதியுள்ளார். மேலும், பல கண்காட்சிகளையும் நடத்தியுள்ளார். மேலும், இவர் மூன்று தேசிய திட்டங்களுக்கும், இந்திரா காந்தி தேசிய கலை மையத்திற்கான பல ஆராய்ச்சி திட்டங்களுக்கும் பங்களித்துள்ளார்.

கல்வி
-----

1986 ஆம் ஆண்டில் ஆக்சுபோர்டு பல்கலைக்கழகத்தின் கீழை நாடுகளின் ஆய்வு பீடத்திலிருந்து இந்தியவியல்/மத ஆய்வுகளில் முனைவர் பட்டம் பெற்றார். இவரது ஆய்வறிக்கை பேராசிரியர் அலெக்ஸிஸ் சாண்டர்சன், மேற்பார்வையின் கீழ் சமர்ப்பிக்கப்பட்டது. இவருடைய ஆராய்ச்சியானது, எளிதில் புரியாத இந்து மதம், இந்து தாந்திரீகம் மற்றும் தேவியின் மரபுகள் பற்றிய சிறப்பு குறிப்பாக இருந்தது. சாக்தத்தின் மையக் கோட்பாடாக சிறீவித்யாவின் தோற்றம் காஷ்மீரில் இருந்ததாக இவரது ஆராய்ச்சி காட்டுகிறது.

தொழில்
------

இவர், இந்திரா காந்தி தேசிய கலை மையத்தில் இணை பேராசிரியராக (மத/இந்திய ஆய்வுகள்) இருந்தார். அங்கு இவர் அனைத்து முக்கிய, இடை-ஒழுங்கு ஆராய்ச்சி திட்டங்களையும் கண்காட்சிகளையும் ஆராய்ந்து ஏற்பாடு செய்தார்.

விருதுகளும் கௌரவங்களும்
-----------------------

2002இல் கிராசிங் திட்டத்திற்காக ஜெராக்ஸ் பார்க், பாலோ ஆல்டோவின் சிறந்த ஆராய்ச்சி சான்றிதழ்: வாரணாசியின் வாழ்க்கையில் இறப்பும் மாற்றமும் என்ற இவரது படிப்பிற்காக வழங்கப்பட்டது. 2005இல் புது தில்லியில் உள்ள காந்தி சுமிருதியில் நித்திய காந்தி பல்லூடக அருங்காட்சியக கண்காட்சிக்காக டைம்ஸ் அறக்கட்டளையால் மகாவீர் மகாத்மா விருது வழங்கப்பட்டது (புனித உலக அறக்கட்டளையுடன் கூட்டு விருது).

மேற்கோள்கள்
-----------

1. ↑  "Indira Gandhi National Centre for the Arts Website". 28 December 2014 அன்று பார்க்கப்பட்டது.

மேலும் படிக்க
-------------

* Articles by Madhu Khanna IGNCA

வெளி இணைப்புகள்
---------------

* Tantra Foundation, website பரணிடப்பட்டது 2021-09-15 at the வந்தவழி இயந்திரம்
* www.shrikunja.org

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* France
* BnF data
* Israel
* United States
* குரோவாசியா
* நெதர்லாந்து

 |
| கல்விசார் | 
* CiNii

 |
| மற்றவை | 
* IdRef

 |
**பன்னாட்டுக் கலைப்பொருட்கள் மீட்பு நிறுவனம்** (**Art Recovery International**) முன்னர் இதன் பெயர் க*லை மீட்புக் குழு* என்பதாகும். 2013-ஆம் ஆண்டில் நிறுவப்பட்ட இந்நிறுவனம் இத்தாலி நாட்டின் வெனிஸ் நகரத்தை தலைமையிடமாகக் கொண்டு செயல்படுகிறது. இதன் பணி சர்வதேச கலைச் சந்தை மற்றும் பண்பாட்டுப் பாரம்பரிய நிறுவனங்களுக்கு உரிய விடாமுயற்சி, சர்ச்சை தீர்வு மற்றும் கலைப்பொருட்கள் மீட்பு சேவைகளை வழங்கும் ஒரு தனியார் நிறுவனமாகும். இந்நிறுவனம் களவாடப்பட்ட மற்றும் உரிமை கோரப்பட்ட கலைப் படைப்புகளை மீட்டெடுப்பதில் நிபுணத்துவம் பெற்றது.

இந்நிறுவனம் காணாமல் போன கலைப்பொருட்களுக்கு உரிமை கோரும் வகையிலான, *ஆர்ட்கிளைம்* {Art Claim) எனும் தரவுத்தளத்தை 2015ஆம் ஆண்டில் அறிமுகப்படுத்தியது. 2016-ஆம் ஆண்டில் ஐக்கிய அமெரிக்காவில் இத்தனியார் நிறுவனம் ஒரு இலாப நோக்கற்ற தொண்டு நிறுவனமாக நிறுவப்பட்டது.

வரலாறு
------

பன்னாட்டுக் கலைப்பொருள் மீட்பு நிறுவனம், உலகின் கலை மற்றும் தொல்லியல் அருங்காட்சியகங்களில் திருடப்பட்ட மற்றும் உரிமை கோரப்பட்ட கலைப் படைப்புகளை மீட்டெடுப்பதில் நிபுணத்துவம் பெற்ற வழக்கறிஞர் கிறிஸ்டோபர் ஏ. மரினெல்லோவால் 2013இல் நிறுவப்பட்டது. நிறுவனத்தை நிறுவுவதற்கு முன்பு, மரினெல்லோ, கலை இழப்புப் பதிவேட்டின் பொது ஆலோசகராக இருந்தார்   கலை இழப்புப் பதிவேட்டின் பொது ஆலோசகராக இருந்தார். 2006-2013 வரையிலான கலை இழப்புப் பதிவேடுக்கான அனைத்து வெற்றிகரமான கலை மீட்புகளுக்கும் மரினெல்லோ பொறுப்பு வகித்தார். 2013ல், மரினெல்லோ கலைப்பொருள் இழப்பு பதிவேட்டின் (Art Loss Register) தலைவர் ஜூலியன் ராட்க்ளிஃப்பின் முறைகளில் அதிருப்தி அடைந்தார். மேலும் தனது சொந்த கலை மீட்பு நிறுவனத்தையும், திருடப்பட்ட கலைப்பொருட்களின் தரவுத்தளத்தையும் உருவாக்க முடிவு செய்தார். வழக்குகள் மற்றும் வாடிக்கையாளர்கள் இவரை பின்பற்றினர். இவர் நிறுவிய *பன்னாட்டுக் கலைப்பொருள் மீட்பு நிறுவனம்* வெற்றியையும் பாராட்டையும் பெற்றது. நிறுவனத்தின் அனைத்து சேவைகளும் சார்பு அடிப்படையில் சட்ட அமலாக்க நிறுவனங்களுக்கு வழங்கப்படுகின்றன.

இதனையும் காண்க
--------------

* இந்தியப் பெருமை செயல்திட்டம்

மேற்கோள்கள்
-----------

1. ↑  "Stolen Lindauer paintings 'radioactive'". *Financial Times*. .
2. ↑  Adam, Georgina (16 January 2015). "Finders Keepers". *Financial Times*. .
3. ↑  "The Sherlock Holmes of Nazi Looted Art".
4. ↑  Clegg, Alicia (20 February 2011). "The job: Art Recovery Specialist". *Financial Times*. .
5. ↑  "Nazi looted Matisse work returned by Norwegian gallery".

வெளி இணைப்புகள்
---------------

* The Artive Database
* Art Recovery International
வசிப்பிடம் in புளோரிடா, ஐக்கிய நாடுகள்வார்ப்புரு:SHORTDESC:வசிப்பிடம் in புளோரிடா, ஐக்கிய நாடுகள்
 500 பிரிக்கெல் கோபுரங்கள்
**500 பிரிக்கெல்** (*500 Brickell*) என்பது அமெரிக்காவின் புளோரிடாவின் மயாமியின் சுற்றுப்பகுதியில் உள்ள ஒரு குடியிருப்பு வளாகமாகும். இந்த வளாகத்தில் இரண்டு காண்டோமினியம் கோபுரங்கள் உள்ளன. இவை *500 பிரிக்கெல் மேற்கு கோபுரம்* மற்றும் *500 பிரிக்கெல் கிழக்கு கோபுரம் ஆகும்.* இந்த இரண்டு கட்டிடங்களும் இரட்டை கோபுரங்களாக வடிவமைக்கப்பட்டன. இது 42 மாடிகளுடன் 426 அடி (130 மீட்டர்) உயரமுடையது. இந்த வானளாவிய கட்டிடத்தினை ஆர்கிடெக்டோனிகா கட்டிடக்கலை நிறுவனத்தினர் உருவாக்கினர். இந்த கட்டமைப்பினை தாமஸ் கிராமரின் போர்ட்பினோ குழு புளோரிடா குழுவுடன் இணைந்து நிறுவியது. கோபுரங்களின் கட்டுமானம் ஏப்ரல் 2005இல் தொடங்கியது.  2007ஆம் ஆண்டின் நடுப்பகுதியில் கட்டுமானப் பணியினை முடித்து 2008இல் முழுமையடைந்தது.

* **மைபிரிக்கெல்**: 2012 முதல் 2014 வரை ஒரு சிறிய கட்டிடம் மைபிரிக்கெல், 500 பிரிக்கெல்லின் மேற்கே கட்டப்பட்டது. இதில் வாகன நிறுத்துமிடம் கட்டப்படாத போதிலும் வான்பாலம் வழியாக 500 ப்ரிகலின் அடிப்பகுதியுடன் இணைக்கப்பட்டது. மியாமில் பெரும் மந்தநிலைக்குப் பின்னர் கட்டப்பட்ட முதல் உயரமான கட்டிடம் இது. இது 2014இல் விற்கப்பட்டது.

வடிவமைப்பு
----------

500 பிரிக்கெல் முதலில் ஒரு மாபெரும் வளைவைப் பின்பற்றி வடிவமைக்கப்பட்டது. இரண்டு கோபுரங்களும் 10-அடுக்கு தளத்தில் இணைக்கப்பட்டுள்ளன. இரண்டு கோபுரங்களின் மேல் தளங்களும் ஒரு பெரிய வெள்ளை கூரையால் இணைக்கப்பட்டுள்ளன. ஒரு பெரிய குளம் அமைந்துள்ள இரண்டு கட்டிடங்களுக்கும் இடையில் அமைந்துள்ளது. இதன் மேற்பகுதியில் இருகட்டடங்களுக்கும் இடையிலான இடைவெளி வழியே முற்றத்தில் சூரிய ஒளி விழுகின்றது.

மேலும் காண்க
------------

* மியாமியில் மிக உயரமான கட்டிடங்களின் பட்டியல்

மேற்கோள்கள்
-----------

1. ↑  "500 Brickell Station Center Tower". Emporis.com. 2007-09-08 அன்று பார்க்கப்பட்டது.
2. ↑  "500 Brickell". Miami Invest. 2007-08-14 அன்று மூலம் பரணிடப்பட்டது. 2007-09-08 அன்று பார்க்கப்பட்டது.
3. ↑  Bandell, Brian (May 13, 2014). "Related Group sells out MyBrickell, $56M in sales". *South Florida Business Journal*. October 23, 2014 அன்று பார்க்கப்பட்டது.
4. ↑  "500 Brickell". Arquitectonica. 24 August 2007 அன்று மூலம் பரணிடப்பட்டது. 2007-09-08 அன்று பார்க்கப்பட்டது.
**பகல் கனவு** (*Divaswapna*) என்பது நேஷனல் புக் டிரஸ்ட்டால் தமிழில் மொழியாக்கம் செய்யப்பட்ட நூல் ஆகும்.

நூல் அறிமுகம்
-------------

**பகல் கனவு** என்ற நூல் 1931-இல் கிஜூபாய் பதேக்கா என்பவரால் குஜராத்தி மொழியில் எழுதப்பட்டது. இவர் காலனிய இந்தியாவில் மான்டேசொரி கல்வி முறையினை முதலில் தொடங்கினார். தொடக்கப்பள்ளி ஆசிரியரான இவர் தனது வகுப்பறையில் கல்வியை மாணவர்களுக்கு எளிதாக்க மேற்கொண்ட மாற்றங்களைப் பகிர்ந்துள்ளார்.

நூல் விவரங்கள்
--------------

புரிதல் இன்றி மனப்பாடம் செய்து ஒரு மாணவர் அதிக மதிப்பெண் பெற்றால், அவர் எப்படி சிறந்தவராக இருக்க முடியும்? புரிந்து கொள்ள கூடிய வகையில் எளிதான முறையில் கற்று கொடுத்தால் என்ன என்பதற்கான விடையைக் கண்டறிந்த கிஜூபாய் பதேக்கா, பாடக் கருத்துகளை கதைகள் வழியாக கற்றுத்தரும் உத்திகளைக் கண்டறிந்து அளித்துள்ளார். இவரது முயற்சியை சக ஆசிரியர்களும், நிர்வாகமும் கேலி செய்த போதும் தனது விடாமுயற்சியினால் வெற்றி கண்டார். இப்பரிசோதனையில் அவர் பெற்ற அனுபவங்கள், போராட்டங்கள், வெற்றி தோல்விகளை **பகல் கனவு** என்னும் இந்நூல் விவரிக்கின்றது.

சான்றுகள்
---------

1. ↑  நூல் உலகம் இணையத்தில் நூலறிமுகம்
2. ↑  Goli (30 May 2010). "Gijubhai Badheka: An inspiring teacher though Montessori". *NGOpost.org*. NGOpost.org. 11 ஏப்ரல் 2012 அன்று மூலம் (Web page) பரணிடப்பட்டது. 30 March 2012 அன்று பார்க்கப்பட்டது.

வெளியிணைப்புகள்
---------------

* குஜராத்தி மொழியில் இந்நூலின் இணையப் பதிப்பு
* divasvapna-National Book Trust
* நூல் அறிமுகம்: ’பகல் கனவு’ கற்றல் கற்பித்தல் முறையில் மாற்றங்களைக் காண விழைந்த ஜிஜுபாய் பதேக்கா.!
* - இந்நூலின் ஒடிய இணைய பதிப்பு-விக்கி பொதுவகம்
* நூலின் குஜராத்தி மொழி இணைய நூல்
***மதிலுகள்*** *(Walls)* (1989) ஆம் ஆண்டு வெளிவந்த மலையாளத் திரைப்படமாகும். அடூர் கோபாலகிருஷ்ணன் இயக்கத்தில் வெளிவந்த இத்திரைப்படத்தில் மம்முட்டி, முரளி மற்றும் பலரும் நடித்துள்ளனர்.

கதை
---

இந்தக் கதை முழுக்க முழுக்க சிறைச்சாலை வளாகத்தில் நடப்பதாக உள்ளது. இக்கதையின் நாயகன் ஒரு சிறைக்கைதி நாயகியும் ஒரு கைதிதான் ஆண் கைதிகளையும், பெண்கைதிகள் இருக்கும் சிறையை ஒரு மதில் சுவர் பிரித்திருக்கும். அதிகாலை தூக்கிலிடப்படப் போகும் கைதிக்குத் தேநீர் வேண்டுமென்று ஒரு சிறைக் காவலர் இவரின் சிறைக் கம்பிகளைத் தட்டிக் கேட்கிறார். உடனே எழுந்து தேநீர் போட்டுக் கொடுப்பதோடு அவர் மனநெருக்கடியைக் குறைக்க தன்னிடமிருந்து ஒரு பீடியையும் எடுத்துக்கொடுப்பார்.

தினந்தோறும் இவரின் உரையாடல்களைக் கேட்டுச் சிரிக்கும் ஆயுள்தண்டனை பெற்ற பெண்ணொருத்தியின் குரலும், ஆண்கள் சிறையின் மதிலுக்கு அப்பால் உள்ள பெண்கள் சிறையில் இருந்து ஒலிக்கும். இவர் `யாரது?’ என்று கேட்க, இப்படியாக அவர்கள் உரையாடல் தொடர நாளொரு மேனியும் பொழுதொரு வண்ணமுமாகக் குரல்களின் வழியே இருவருக்கும் இடையிலான நட்பு தழைக்கும். அவர்கள் சிறைச்சாலை மருத்துவமனையில் சந்தித்துக்கொள்ள இருந்த நேரத்தில், நாயகனான மம்முட்டிக்கு விடுதலை கிடைக்கப் போகும் செய்தியைச் சொல்வார் ஒரு சிறைக் காவலர். அவரிடம், `யாருக்கு வேண்டும் விடுதலை?’ என்பார் மம்முட்டி.

மதிலுக்கு அந்தப் பக்கம் இருந்த பெண்ணை இயக்குநர் கடைசி வரை நமக்குக் காட்டவே மாட்டார். ஆனால் நாயகன் விடுதலையானது தெரியாமல் மதிலுக்கு அப்பால் வழக்கம்போல அந்தப் பெண் அங்கு வருவதை குறிப்பாக இயக்குநர் காட்டுவார். இத்துடன் திரைப்படம் நிறைவடையும்.

விருதுகள்
---------

**1990 வெனிஸ் திரைப்பட விழா (இத்தாலி)**

* வென்ற விருது - FIPRESCI பரிசு - அடூர் கோபாலகிருஷ்ணன்
* வென்ற விருது - Unicef விருது - அடூர் கோபாலகிருஷ்ணன்

**1990 தேசிய திரைப்பட விருது (இந்தியா)**

* வென்ற விருது - தங்கத் தாமரை விருது - சிறந்த இயக்குநர் - அடூர் கோபாலகிருஷ்ணன்
* வென்ற விருது - வெண்தாமரை விருது - சிறந்த நடிகர் - மம்முட்டி
* வென்ற விருது - வெண்தாமரை விருது - சிறந்த ஒலிப்பதிவு
* வென்ற விருது - வெண்தாமரை விருது - சிறந்த வட்டாரத் திரைப்படம்

**1990 அமியென்ஸ் சர்வதேச திரைப்பட தரவுத் தளத்தில் (பிரான்ஸ்)**

* வென்ற விருது - OCIC விருது - அடூர் கோபாலகிருஷ்ணன்

**2002 ஔபெர்விலேர்ஸ் சர்வதேச சிறுவர் திரைப்பட விழா (பிரான்ஸ்)**

* வென்ற விருது - Grand பரிசு - அடூர் கோபாலகிருஷ்ணன்

வெளியிணைப்புகள்
---------------

* சர்வதேச திரைப்பட தரவுத் தளத்தில்

1. ↑  "மதிலுகள்: ஆற்றாமையின் மவுன மொழி". தி இந்து (தமிழ்). 22 ஏப்ரல் 2016. 22 ஏப்ரல் 2016 அன்று பார்க்கப்பட்டது.
**பன்னாட்டுத் தன்னார்வலர் நாள்** (*International Volunteer Day*) என்பது ஆண்டு தோறும் டிசம்பர் 5 ஆம் நாள் உலகெங்கும் நினைவு கூரப்பட்டு வருகிறது. ஐக்கிய நாடுகள் பொதுச் சபை 1985 ஆம் ஆண்டில் இந்நாளை சிறப்பு நாளாக அறிவித்தது. இந்நாள் உள்ளூரிலும், சரவதேச அளவிலும், தன்னார்வத் தொண்டு நிறுவனங்கள் மற்றும் தன்னார்வத் தொண்டர்களை ஊக்குவிப்பதற்கான வாய்ப்பை வழங்குவதோடு, தன்னார்வ முயற்சிகளை ஆதரிக்க அரசாங்கங்கள் ஊக்குவிப்பதோடு, நிலையான அபிவிருத்தி இலக்குகளை அடைவதற்கு தன்னார்வப் பங்களிப்பை அங்கீகரிக்கவும் வழி வகுக்கிறது.

பன்னாட்டுத் தன்னார்வத் தொண்டர் நாள் அரசு சார்பற்ற அமைப்புகள், சமூக அமைப்புகள், தனியார் நிறுவனங்கள் மற்றும் தனியார்களினாலும் நினைவுகூரப்படுகிறது. இந்நாள் ஐக்கிய நாடுகளின் தன்னார்வலர்கள் திட்டத்தினாலும் ஆதரிக்கப்பட்டு வருகிறது.

இவற்றையும் பார்க்க
------------------

* நெல்சன் மண்டேலா பன்னாட்டு நாள்
* உலக மனிதநேய நாள்
* ஐக்கிய நாடுகளின் தன்னார்வலர்கள்
* உலக அமைதி நாள்

மேற்கோள்கள்
-----------

1. ↑  "Sustainable Development Goal".
2. ↑  "About United Nation Volunteers".

வெளி இணைப்புகள்
---------------

விக்கிமீடியா பொதுவகத்தில்,  
 ***பன்னாட்டுத் தன்னார்வலர் நாள்***   
என்பதின் ஊடகங்கள் உள்ளன. 

* International Volunteer Day 5th December பரணிடப்பட்டது 2017-11-04 at the வந்தவழி இயந்திரம்
* International Volunteer Day webpage
* United Nations System Calendar of Media Events
புனித ஜெரோம் தனது படிப்பறையில். டொமெனிக்கோ கிர்லாந்தையோ வரைந்தது.
**பன்னாட்டு மொழிபெயர்ப்பு நாள்** (*International Translation Day*) ஆண்டுதோறும் விவிலிய மொழிபெயர்ப்பாளர் புனித ஜெரோமின் (கிபி 347-420) நினைவு நாளான செப்டம்பர் 30ஆம் நாள் கொண்டாடப்படும் ஒர் சிறப்பு நாளாகும். ஜெரோம் மொழிபெயர்ப்புகளின் பாதுகாவலர் என அழைக்கப்படுகிறார்.

1953ஆம் ஆண்டில் நிறுவப்பட்ட 'பன்னாட்டு மொழிபெயர்ப்பாளர்களின் கூட்டமைப்பினால்' இந்த சிறப்புத்தினம் ஆண்டுதோறும் கொண்டாடப்பட்டு வருகிறது. 1991 ஆம் ஆண்டில் இவ்வமைப்பு பல்வேறு நாடுகளிலும் மொழிபெயர்ப்புத் துறையில் ஈடுபட்டுள்ளோர் தம் ஒருமைப்பாட்டைக் காட்டும் முகமாக இந்நாளைப் பன்னாட்டு ரீதியில் கொண்டாட அழைப்பு விடுத்தது.

தமிழகத்தின் பங்கு
-----------------

தமிழகத்தில் எவ்வாறு எங்கெங்கே, யார்யாரால் பன்னாட்டு மொழிபெயர்ப்பு தினம் கொண்டாடப்பட்டது என்ற மூலங்கள் இல்லை. தமிழ்நாட்டில் மொழிபெயர்ப்புக்கென்று அரசு சார்பில் சில தனிப்பட்ட துறைகள் இயங்குவது அறியப்படுகிறது. பல்கலைக்கழங்களில், குறிப்பாக தமிழ் பல்கலைக்கழகத்தில் மொழிபெயர்ப்புக்கென்று தனித்துறை உள்ளது. 1980களில் தமிழ்நாடு பாடநூல் கழகம் பல நூல்களை தமிழ் வழி பாடதிட்டத்திற்கேன்று மொழிபெயர்த்து வெளியிட்டன, அவற்றுள் பல நேரடி மொழிபெயர்ப்பு நூல்களாகும்.

பல மொழிபெயர்ப்பு நூல்கள் வழக்கமான, வறட்சியான பாடத்திட்ட நூல்கள்களாக இருப்பினும், சில நூல்கள் அபூர்வமாகவும், அருமையாகவும் இடம்பெற்றிருந்ததன. இருப்பினும் அந்த நூல்கள் பயன்பாடற்று குப்பைகளாயின. அனைத்து பொது நூலகங்களுக்கும், பள்ளிகள் மற்றும் கல்லூரிகளுக்கும் அவைகள் இலவசமாக அளிக்கப்பட்டு கேட்பாரற்று கிடந்ததன.[]

1990களில் சில இலக்கிய மொழிபெயர்ப்பு நூல்களை தமிழக அரசு வெளியிட்டது. அதில் கலீல் கிப்ரான் எழுதிய தீர்க்கதரிசி, ஆலிவர் கோல்ட்ஸ்மித் எழுதிய வேக்பீல்டு பாதிரியார் போன்ற சில ஆங்கில மொழிபெயர்ப்பு நூல்கள் குறிப்பிடத்தக்கது.

உசாத்துணையும் வெளி இணைப்புகளும்
-------------------------------

* CEATL, European Concil of Literary Translators' Associations. They promote the celebration throughout Europe.
* Paper presented in 1997 by L. Katschika at the FIT Conference: Italy பரணிடப்பட்டது 2008-10-04 at the வந்தவழி இயந்திரம்
* ஜிப்ரான் - Dheerkatharisi


1. ↑  "The history of International Translation Day|வலை காணல்:23/12/2015" (PDF). 2016-03-04 அன்று மூலம் (PDF) பரணிடப்பட்டது. 2015-12-23 அன்று பார்க்கப்பட்டது.
2. ↑  தீர்க்கதரிசி
3. ↑  வேக்பீல்டு|பாதிரியார்
வானிலிருந்து இரவுநேரத்தில் எடுக்கப்பட்ட சான் பிரான்சிஸ்கோ பன்னாட்டு வானூர்தி நிலையத்தின் ஒளிப்படம்; முனைய கட்டிடத்திலிருந்து வெளியே பரவும் புறப்பாடு வாயில்களையும் வான்பாலங்களையும் ஏற்றிடங்களையும் நிறுத்தப்பட்டுள்ள வானூர்திகளையும் காணலாம். (2005)
**பன்னாட்டு வானூர்தி நிலையம்** (*international airport*) நாடுகளுக்கிடையே பயணப்படும் பயணிகளுக்காக சுங்கம், குடிவரவு போன்ற வசதிகள் அமைந்த வானூர்தி நிலையம் ஆகும். பன்னாட்டு வானூர்தி நிலையங்கள் பொதுவாக உள்நாட்டு வானூர்தி நிலையங்களை விட பெரியதாகவும் நீண்ட ஓடுபாதைகள் கொண்டவையாகவும் இருக்கும்; பொதுவாக கண்டங்களிடையே செல்லும் எடைமிகு வானூர்திகள் வந்திறங்கி செல்வதற்கான வசதிகளைக் கொண்டிருக்கும். பன்னாட்டு வானூர்தி நிலையங்களிலிருந்து உள்நாட்டுப் பறப்புகளும் இயக்கப்படுவதுண்டு. செருமனியிலுள்ள பிராங்க்ஃபுர்ட் வானூர்தி நிலையம் போன்ற சில பன்னாட்டு வானூர்தி நிலையங்கள் மிகப் பெரியன; அதேநேரத்தில் தாகித்தியிலுள்ள ஃபாஆ பன்னாட்டு வானூர்தி நிலையம் போன்ற மிகச் சிறிய நிலையங்களும் உள்ளன.

இருபதாம் நூற்றாண்டின் மையத்திலிருந்து பன்னாட்டு வானூர்தி நிலையக் கட்டிடங்கள், இயக்கம், மேலாண்மை மிகவும் அதிநவீனமாகி வருகின்றன; பாதுகாப்பையும் உலகளவில் இயக்கப் பொது குறியீட்டு அமைப்புக்களையும் உறுதிசெய்ய மிக விரிவான தொழினுட்ப சீர்தரங்கள் உருவாக்கப்பட்டு வருகின்றன. மில்லியன் கணக்கான பயணிகளுக்கும் பறப்புகளுக்கும் சேவை வழங்கிட உருவாக்கப்படும் இயல் கட்டமைப்புகள் தொடர்ந்து நவீனமயமாகி வருகின்றன; இருபத்தி முதலாம் நூற்றாண்டின் இரண்டாம் பத்தாண்டுகளில் 1200க்கும் மேற்பட்ட பன்னாட்டு வானூர்தி நிலையங்கள் ஆண்டுக்கு இரண்டு பில்லியன் பயணிகளையும் 50 மில்லியன் மெட்றிக் டன் சரக்குகளையும் மேலாள்கின்றன.
**ஜே. ஜேம்சு (J. James)** ஓர் இந்திய அரசியல்வாதி மற்றும் முன்னாள் சட்டமன்ற உறுப்பினராக ஆவார். இவர் திருவட்டார் தொகுதியில் இருந்து இந்திய தேசிய காங்கிரசு வேட்பாளராக போட்டியிட்டு 1967 தமிழ்நாடு சட்டமன்ற உறுப்பினராக தேர்வுசெய்யப்பட்டார். 

1971 தேர்தலில் இந்திய தேசிய காங்கிரஸ் (அமைப்பு) சார்பில் போட்டியிட்டு தமிழ்நாடு சட்டமன்ற உறுப்பினராக தேர்வுசெய்யப்பட்டார். 

1977 தேர்தலில் ஜனதா கட்சி சார்பில் போட்டியிட்டு தமிழ்நாடு சட்டமன்ற உறுப்பினராக தேர்வுசெய்யப்பட்டார். தொடர்ந்து மூன்று முறை திருவட்டார் சட்டமன்ற உறுப்பினராக செயல்பட்டார்.

மேற்கோள்கள்
-----------

1. ↑  "1967 Tamil Nadu Election Results, Election Commission of India" (PDF). 2012-03-20 அன்று மூலம் (PDF) பரணிடப்பட்டது. 2020-11-06 அன்று பார்க்கப்பட்டது.
2. ↑  "1971 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2020-11-06 அன்று பார்க்கப்பட்டது.
3. ↑  "1977 Tamil Nadu Election Results, Election Commission of India" (PDF). 2016-03-04 அன்று மூலம் (PDF) பரணிடப்பட்டது. 2020-11-06 அன்று பார்க்கப்பட்டது.
**கோண்தகர் முசரப் உசைன் (**Khondaker Mosharraf Hossain) ஒரு வங்காளதேசத்தைச் சேர்ந்த ஒரு துடுப்பாட்ட வீரர் ஆவார். இவர் நவம்பர் 20, 1981 இல் டாக்காவில் பிறந்தார், இடது கை மட்டையாளர் மற்றும் மெதுவான இடது கை மரபுவழா பந்து வீச்சாளர் ஆவார். இவர் சில சமயங்களில் ரூபல் என்ற புனைப்பெயரால் அறியப்படுகிறார். 2001/02 இல் அறிமுகமான இவர் 2006/07 சீசனின் இறுதி வரை டாக்கா பிரிவுக்காகவும் 2004/05 இல் பாரிசல் பிரிவுக்கு ஒரு பருவ துடுப்பாட்டப் போட்டிகளிலும் இவர் தோன்றினார். இவர் 2005/06 மற்றும் 2006/07 ஆகிய ஆண்டுகளில் பங்களாதேஷ் அ துடுப்பாட்ட அணியினை பிரதிநிதித்துவப்படுத்தினார். இவர் வங்காளதேசத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார். இவர் வங்காளதேச துடுப்பாட்ட அணி தவிர வங்காளதேச அ அணி, பரிசல் பிரிவுத் துடுப்பாட்ட அணி, வஙாளதேச கிழக்குத் துடுப்பாட்ட அணி, தாக்கா பிரிவுத் துடுப்பாட்ட அணி, தாக்கா கிளாடியேட்டர்ஸ் மற்றும் தாக்கா வாரியர்ஸ் துடுப்பட்ட அ னி ஆகிய அணிகளுக்காக இவர் விளையாடி வருகிறார்.இவர் தற்போதுவரை எந்தத் தேர்வுத் துடுப்பாட்டப் போட்டியிலும் விளையாடவில்லை.

இவர் சிட்டகொங் துடுப்பாட்ட அணிக்கு எதிராக தனது முதல் முதல் தரத் துடுப்பாட்ட ஐந்து இலக்குகளைக் கைப்பற்றினார். அந்தப் போட்டியில் மொத்தமாக 105 ஓட்டங்களை விட்டுக் கொடுத்து 9 இலக்குகளைக் கைப்பற்றினார். மேலும் இதுவரை மூன்று ஐம்பது ஓட்டங்களை எடுத்துள்ளார். இதில் சிட்டகாங் துடுப்பாட்ட அணிக்கு எதிராக 85 ஓட்டங்கள் எடுத்ததே இவரின் சிறந்த மட்டையாட்டம் ஆகும்.

1 அக்டோபர் 2016 அன்று, ஆப்கானிஸ்தானுக்கு எதிராக இவர் சுமார் ஒன்பது ஆண்டுகளுக்குப் பிறகு தனது முதல் ஒருநாள் போட்டியில் விளையாடினார், இது வங்காளதேசத் துடுப்பாட்ட அணியில் ஒரு சாதனையாகக் கருதப்படுகிறது.

2018–19 பங்களாதேஷ் பிரீமியர் லீக்கிற்கான வரைவுப் பட்டியலில் இடம் பெற்றதனைத் தொடர்ந்து, அக்டோபர் 2018 இல், இவர் கொமிலா விக்டோரியன் அணியில் இவர் இடம் பெற்றார். மார்ச் 2019 ஆம் ஆண்டில் இவருக்கு மூளைக் கட்டி இருப்பது கண்டறியப்பட்டது.

துடுப்பாட்டப் போட்டிகள்
-----------------------

2018 ஆம் ஆண்டில் வங்காளதேச துடுப்பாட்ட லீக்கில் இவர் விளையாடினார்.டிசம்பர் 24, சியல்ஹட் துடுப்பாட்ட அரங்கில் நடைபெற்ற வங்காளதேச கிழக்குத் துடுப்பாட்ட அணிக்கு எதிரான முதல் தரத் துடுப்பாட்டப் போட்டியில் 14 பந்துகளில் 6 ஓட்டங்கள் எடுத்து தஜூல் இசுலாம் பந்துவீச்சில் இவர் ஆட்டமிழந்தார். பந்துவீச்சில் 25 ஓவர்கள் வீசி 91 ஓட்டங்களை விட்டுக் கொடுத்தார். இதில் 3 ஓவர்களை மெய்டனாக வீசி 2 இலக்குகளைக் கைப்பற்றினார். இரண்டாவது ஆட்டப் பகுதியில் 30 பந்துகளில் 11 ஓட்டங்கள் எடுத்து நயீம் அசன் பந்துவீச்சில் இவர் ஆட்டமிழந்தார். பந்துவீச்சில் 17 ஓவர்கள் வீசி 89 ஓட்டங்களை விட்டுக் கொடுத்தார். இதில் 1 ஓவர்களை மெய்டனாக வீசி 1 இலக்கினைக் கைப்பற்றினார். இந்தப் போட்டியில் மேற்கிந்தியத் தீவுகள் துடுப்பாட்ட அணி 5 இலக்குகளில் வென்றது.

குறிப்புகள்
-----------

1. ↑  "Full players list of the teams following Players Draft of BPL T20 2018-19". *Bangladesh Cricket Board*. 28 மார்ச் 2019 அன்று மூலம் பரணிடப்பட்டது. 29 October 2018 அன்று பார்க்கப்பட்டது.
2. ↑  "Bangladesh cricketer Mosharraf Hossain diagnosed with brain tumour". *ESPN Cricinfo*. 11 March 2019 அன்று பார்க்கப்பட்டது.
கொடுங்கல்லூர் பகவதி
**பகவதி** (Bhagavathi அல்லது Bhagavati) மலையாளத்தில் இறைவியரைக் குறிக்கும் சொல்லாகப் பயன்படுத்தப்படுகிறது. இது, "பகவான்" என்ற சங்கதச் சொல்லின் பெண்பாலாகும். தமிழில், அன்னைத்தெய்வங்களை, "அம்மன்" என்றழைப்பது போல், கேரளத்தில் "பகவதி" என்று சொல்வது வழக்கமாகக் காணப்படுகின்றது. செங்குட்டுவன் துவங்கிய கண்ணகி வழிபாடு பல்கிப்பரந்த சேரநாட்டில் பின்னாளில் ஏற்பட்ட வைதிகமயமாக்கத்தால், கண்ணகி கோவில்கள் எல்லாம் பகவதி ஆலயங்களாக மாறின. இன்றைக்கு, இச்சொல், பார்வதி, இலட்சுமி முதலான எல்லா இறைவியரையும் குறிப்பிடப் பயன்படுகின்றது.

கேரளத்துப் பகவதி கோவில்கள்
--------------------------

கேரளாவில், ஊருக்கு ஊர், தெருவுக்குத் தெரு, பகவதி கோவில்களைக் காணலாம். பிரபலமான பகவதி ஆலயங்கள் சில வருமாறு:

* கொடுங்கல்லூர் பகவதி கோவில் - செங்குட்டுவன் அமைத்த முதலாவது கண்ணகி கோவிலாகக் கருதப்படுகின்றது.
* ஆற்றுக்கால் பகவதி கோவில் - இந்த பகவதியும் கண்ணகியின் வடிவாகவே கருதப்படுகின்றார்.
* சோட்டானிக்கரை பகவதி கோவில்
* செட்டிகுளங்கரை பகவதி கோவில்

தமிழகத்துப் பகவதி கோவில்கள்
---------------------------

கன்னியாகுமரி பகவதி அம்மன் கோயில், பாரதத்தின் தென் அந்தத்தில் அமைந்துள்ள மிகப்புகழ்வாய்ந்த பகவதி ஆலயம் ஆகும். இங்கு, தமிழகத்தின் பாரம்பரிய உடையான பாவாடை, தாவணியுடன் செபமாலையை கையில் ஏந்தி தவம் செய்யும் நிலையில் பகவதியம்மன் காட்சி தருகிறார்.மேலும் மண்டைக்காடு பகவதி அம்மன் கோவில், குமரி மாவட்டத்தில் மண்டைக்காடு என்னும் இடத்தில் அமைந்துள்ள பகவதியம்மன் ஆலயம் ஆகும்.

பிற மாநிலப் பகவதி கோவில்கள்
---------------------------

கோவா பகுதியில், துர்க்கையின் மேதியவுணன்கொல்பாவை வடிவை, பகவதி என்ற பெயரில் வழிபடுவது பெருவழக்காக உள்ளது. மராட்டியத்து இரத்தினகிரியிலும், உத்தர பிரதேசத்து ரியோதிபூரிலும், பகவதி என்ற பெயரில் அன்னை கோயில் கொண்டிருக்கின்றாள்.

அடிக்குறிப்புகள்
----------------

1. ↑   Folk-lore, Volume 14, Issue 1, (1973), Indian Publications, p.6
2. ↑  K. K. N. Kurup (1977) "Aspects of Kerala History and Culture" - பக்கம்.24
3. ↑  T. Madhava Menon, (2002) "A handbook of Kerala" பக்.423
4. ↑  ஸ்ரீராமகிருஷ்ண விஜயம்; அக்டோபர் 2012; பக்கம் 10;

வெளியிணைப்புகள்
---------------

* Aimcombu Parekkavu Bhagavathy Temple பரணிடப்பட்டது 2010-11-30 at the வந்தவழி இயந்திரம்
* ஆற்றுக்கால் பகவதி
பன்னாட்டு குழந்தைகள் புத்தக நாள் 2013 - சுவரொட்டி
ஆன்சு கிறித்தியன் ஆன்டர்சன்
**பன்னாட்டுக் குழந்தைகள் புத்தக நாள்** (*International Children’s Book Day* - ICBD) 1967 ஆம் ஆண்டு முதல் ஒவ்வோராண்டும் ஏப்ரல் 2 ஆம் நாள் கொண்டாடப்படுகிறது. இந்நாளாது ஆன்சு கிறித்தியன் ஆன்டர்சன் (1805-1875) என்னும் குழந்தை இலக்கிய எழுத்தாளரின் பிறந்த நாள் ஆகும். "இளம் மக்களுக்கான புத்தகங்களின் பன்னாட்டு வாரியம்" (*International Board on Books for Young People* - IBBY) என்னும் பன்னாட்டு ஆதாய நோக்கற்ற அமைப்பு (International Non–Profit Organization) இந்நாளைக் கொண்டாடும் முன்முயற்சிகளை மேற்கொண்டு வருகிறது.

நோக்கம்
-------

பன்னாட்டுக் குழந்தைகள் புத்தக நாளானது பின்வரும் இரண்டு நோக்கங்களை நிறைவேற்றுவதற்காகக் கொண்டாடப்படுகிறது.

* புத்தகம் படிக்கும் விருப்பத்தை ஊக்குவித்தல்
* குழந்தைகளுக்கான புத்தகங்களின் மீது கவனத்தை ஈர்த்தல்

வழிமுறை
-------

பன்னாட்டுக் குழந்தைகள் புத்தக நாளைக் கொண்டாடும் முன்முயற்சியை மேற்கொள்ளும் வாய்ப்பு, ஒவ்வோராண்டும் இளம் மக்களுக்கான புத்தகங்களின் பன்னாட்டு வாரியத்தின் வெவ்வேறு நாட்டுப் பிரிவிற்கு வழங்கப்படும். அந்நாடு அவ்வாண்டிற்கான கொண்டாட்டக்கருத்தை முடிவு செய்து, தன்நாட்டின் சிறந்த எழுத்தாளரை அழைத்து உலகக் குழந்தைகளுக்கு அவ்வாண்டிற்கான செய்தியை எழுதவும் நன்கறியப்பட்ட ஓவியரை அழைத்து அவ்வாண்டிற்கான சுவரொட்டியை வடிவமைக்கவும் செய்யும். அந்த செய்தியும் சுவரொட்டியும் பல்வேறு வகைகளில் பயன்படுத்தப்பட்டு புத்தகங்கள், படித்தல் ஆகியவற்றின் மீதான ஆர்வம் வளர்த்தெடுக்கப்படும்.

பன்னாட்டு குழந்தைகள் புத்தக நாளைக் கொண்டாட இளம் மக்களுக்கான புத்தகங்களின் பன்னாட்டு வாரியத்தின் வெவ்வேறு பிரிவுகள் பின்வரும் நடவடிக்கைகளை மேற்கொள்கின்றன

* மக்கள்திரள் ஊடகங்களின் வழியாக விழிப்புணர்வு ஏற்படுத்தப்படுகிறது.
* பள்ளிகள், பொதுநூலகங்கள் ஆகியவற்றில் நிகழ்ச்சிகளை நடத்தப்படுகின்றன.
* குழந்தைகளின் புத்தகங்களைக் கொண்டாடும் நிகழ்ச்சிகள நடத்தப்படுகின்றன.
* எழுத்தாளர்கள், ஓவியர்கள் ஆகியோருடன் கலந்துரையாடல், இலக்கியப் படைப்புப் போட்டி, புத்தகங்களுக்கு விருது வழங்குதல் உள்ளிட்ட பல்வேறு சிறப்பு நிகழ்ச்சிகள் நடத்தப்படுகின்றன.

இவற்றையும் பார்க்க
------------------

* உலக புத்தக மற்றும் பதிப்புரிமை நாள்

மேற்கோள்கள்
-----------

1. 1 2 3 4  International Children’s Book Day

வெளி இணைப்புகள்
---------------

இளம் மக்களுக்கான புத்தகங்களின் பன்னாட்டு வாரியத்தின் வலைத்தளம்
**பகழிக் கூத்தர்** தமிழ் இலக்கண இலக்கியங்களை செம்மையாகக் கற்றிருந்த தமிழ்ப்புலவர். வைணவரான இவர் தற்போதைய இராமநாதபுரம் மாவட்டத்தில் உள்ள சன்னாசி என்னும் சிற்றூரில் தர்பாதனர் என்பவருக்கு மகனாகப் பிறந்தார். அவ்வூர் அந்நாளில் சேதுபதிகளின் ஆட்சிக்குட்பட்ட செம்பிநாடு என்னும் பகுதியில் இருந்தது. இவர் தமிழிலக்கண, இலக்கியங்களைக் கற்றவர். "திருமாலைத் தவிர வேறு எக்கடவுளையும் போற்றிப்பாட மாட்டேன்" என்று உறுதிபூண்டிருந்த தீவிரமான வைணவர். 15ஆம் நூற்றாண்டில் வாழ்ந்தவர்.

திருச்செந்தூர் முருகன் பிள்ளைத்தமிழ்
------------------------------------

பகழிக் கூத்தர் ஒருமுறை கடுமையான வயிற்றுவலியால் அவதிப்பட்டார். வைணவத் தொழுகை அந்நோயைக் குணப்படுத்தவில்லை. எனவே, "தனக்குள்ள வயிற்று நோயைத் தீர்த்து வைத்தால் உன் மீது பிள்ளைத்தமிழ் பாடுகிறேன்" எனத் திருச்செந்தூர் முருகனிடம் வேண்டிக்கொண்டார். வயிற்றுவலி சில நாள்களிலேயே தீர்ந்துவிட்டது. எனவே தனது நேர்ச்சையின்படி திருச்செந்தூர் முருகன் பிள்ளைத்தமிழ் என்னும் சிற்றிலக்கியத்தை 103 பாடல்களில் பாடினார் என்பது தொன்மம். அந்நூல் திருச்செந்தூர் கோயிலில் புலவர்கள் பலரின் முன்னிலையில் அரங்கேற்றப்பட்டது. இந்நூல் சொற்சுவை, பொருட்சுவை, கற்பனை, அலங்காரம் முதலிய அனைத்தும் ஒரு சேர அமையப் பெற்ற நூலாக அமைந்துள்ளது.

சபையோர் இவரது பிள்ளைத்தமிழின் சிறப்பை உணர்ந்திருந்தும் இவருக்குரிய மரியாதை செய்யாமல் பாராமுகமாய் இருந்து விட்டனர். 
முருகப்பெருமான், தமிழால் தம்மைப் பாடுவோருக்குத் தாம் செய்யும் அருளைக் காட்டுவதற்காகத் தாமே தமது மார்பில் அணிந்திருந்த மாணிக்கப் பதக்கத்தைப் பகழிக் கூத்தர் உறங்கிக்கொண்டிருந்த போது பகழிக்கூத்தரின் மார்பில் அணிவித்துவிட்டுச் சென்றார். மறுநாள் முருகப்பெருமானின் மாணிக்கப்பதக்கம் காணாது தேடித் தம் தவறுணர்ந்த சபையோர் பகழிக் கூத்தரைப் பல்லக்கிலேற்றிச் சென்று பலவாறு சிறப்பித்தனர்.

மேற்கோள்கள்
-----------

1. ↑
2. ↑
**பன்னாட்டு மண் ஆண்டு, 2015** (*International Year of Soils, 2015*) என்பது உலக நாடுகளின் பொது அமைப்பான ஐக்கிய நாடுகள் அவையினால் அறிவிக்கப்பட்ட ஒரு நிகழ்வாகும். மண்ணின் முக்கியத்துவத்தை மக்கள் உணரச் செய்யும் வகையிலும் அதைப் பற்றிய விழிப்புணர்வை ஏற்படுத்தவும் 2015ஆம் ஆண்டை சர்வதேச மண் ஆண்டாக ஐநா பொதுச் சபை 2013 டிசம்பர் 20 இல் இடம்பெற்ற தனது 66ஆவது அமர்வில் அறிவித்தது. ஐ.நா. சபையின் ஓர் அங்கமான ஐக்கிய நாடுகளின் உணவு மற்றும் வேளாண்மை அமைப்பு உலக நாடுகளில் இந்த ஆண்டு முழுவதும் செயற்படுத்த பல செயல்பாடுகளுக்கு ஆலோசனை வழங்கியுள்ளது.

வரும் தலைமுறையினர்க்கு மண்ணின் முக்கியத்துவத்தை அறியச் செய்வது நமது தலையாய கடமை. நம் நாடு விவசாயத்தை முக்கியத் தொழிலாகக் கொண்ட நாடு, கிராமங்கள் நிறைந்த நாடு என்று கூறினாலும் வளர்ந்து வரும் தகவல் பரிமாற்றத் தொழில் நுட்பம் நம்மை நமது மண்ணோடு நம் முன்னோர்கள் கொண்டிருந்த உறவை முழுவதுமாக அறுக்கும் வேலையையே செய்து வந்துள்ளது.

மேற்கோள்கள்
-----------

1. ↑  "Draft resolution submitted by the Vice-Chair of the Committee, Ms. Farrah Brown (Jamaica), on the basis of informal consultations on draft resolution A/C.2/68/L.21" (PDF). United Nations General Assembly. 22 May 2014 அன்று பார்க்கப்பட்டது.

வெளி இணைப்புகள்
---------------
**ஜென்சென் ரோஸ் அக்லஸ்** (பிறப்பு: மார்ச் 1, 1978) ஒரு அமெரிக்க நாட்டு நடிகர் மற்றும் இயக்குனர். இவர் 1996ம் ஆண்டு **விஷ்போன்** என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார். அதை தொடர்ந்து **மிஸ்டர் ரோட்ஸ், சய்பில், டேஸ் ஆப் அவர் லைவ்ஸ், ஸ்டில் லைப், ஸ்மால்வில்** உள்ளிட்ட பல தொலைக்காட்சி தொடர்களிலும், **டென் இன்ச் ஹீரோ, மை ப்ளூடி வாளேண்தினே 3டி** போன்ற சில திரைப்படங்களிலும் நடித்ததன் மூலம் பரிசியமான நடிகர் ஆனார். இவர் தற்பொழுது சூப்பர்நேச்சுரல் என்ற தொடரில் முக்கியகதாபாத்திரங்களில் நடிக்கின்றார்.

ஆரம்பகால வாழ்க்கை
-----------------

அக்லஸ் டாலஸ், டெக்சஸ், ஐக்கிய அமெரிக்காவில் பிறந்தார். இவரின் தாயார் டோனா ஜோன் மற்றும் தந்தை ஆலன் ரோஜர் அக்லஸ், இவர் ஒரு நடிகர். இவருக்கு ஒரு சகோதரன் மற்றும் ஒரு சகோதரி உண்டு. இவர் ஆங்கிலம், ஐரிஷ் மற்றும் ஸ்காட்டிஷ் வம்சாவளியை சேர்ந்தவர். இவர் டெக்சாஸ் டெக் பல்கலைக்கழகத்தில் விளையாட்டு மருத்துவம் படிக்க திட்டமிட்டு இருந்தார் ஆனால் இவர் லாஸ் ஏஞ்சல்ஸ் இடம் மாறியதால் நடிப்புத்துறைக்கு வந்தார்.

திரைப்படங்கள்
-------------

* 2004: The Plight of Clownana
* 2005: தேவூர்
* 2007: டென் இன்ச் ஹீரோ
* 2009: மை ப்ளூடி வாளேண்தினே 3டி
* 2010: பேட்மேன்: Under the Red Hood (குரல் பாத்திரம்)

சின்னத்திரை
-----------

* 1996: விஷ்போன்
* 1996: ஸ்வீட் வல்லே ஹை
* 1996 - 1997: மிஸ்டர். ரோட்ஸ்
* 1997: சய்பில்
* 1998 - 2002: டேஸ் ஆப் அவர் லைவ்ஸ்
* 2001 - 2002: டார்க் ஏஞ்சல்
* 2002 - 2003: டாசன்ஸ் கிரீக்
* 2003 - 2004: ஸ்டில் லைப்
* 2004 - 2005: ஸ்மால்வில்
* 2005 - : சூப்பர்நேச்சுரல்
* 2011: சூப்பர்நேச்சுரல் அனிமேஷன் தொடர்

வெளி இணைப்புகள்
---------------

விக்கிமீடியா பொதுவகத்தில்,  
 ***ஜென்சென் அக்லஸ்***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் ஜென்சென் அக்லஸ்
* ஜென்சென் அக்லஸ் at Allmovie
* ஜென்சென் அக்லஸ் இன் அல்லது அவரைப் பற்றிய ஆக்கங்கள் நூலகங்களில் (WorldCat catalog)
**இந்திய அறிவியல் கல்வி மற்றும் ஆராய்ச்சி நிறுவனம், திருப்பதி** (ஆங்கிலத்தில்: **Indian Institute of Science Education and Research, Tirupati**) ஒரு பொது ஆராய்ச்சி மற்றும் கல்வி நிறுவனம், திருப்பதியில் அமைக்கப்பெற்றுள்ளது. மனித வளமேம்பாடு அமைச்சால் நிறுவப்பட்டது. இஃது, உயர்நிலை அறிவியற் சார் கற்றல் மற்றும் ஆராய்ச்சி போன்றவற்றை ஊக்குவித்து, இளங்கலை மற்றும் முதுகலை படிப்புகளில் வழங்கி, உயர்தர அறிஞர்களையும் கல்வியாளர்களையும் உருவாக்கும் பொருட்டு அமைப்பெற்றுள்ளது. 

இந்நிறுவனம் இந்திய அரசால் நாட்டளவில் முதன்மை நிறுவனமாக அடையாளம் காண்டுள்ளது. 2015 ஆம் ஆண்டு ஆகஸ்டு மாதம் செயல்படத்தொடங்கியது.

வரலாறு
------

ஆந்திர பிரிவு மசோதாவின் ஒரு பகுதியாக இந்த நிறுவனம் ஆந்திர மாநிலத்திற்கு ஒதுக்கப்பட்டது.  மத்திய மனிதவள அமைச்சர் ஸ்மிருதி இரானி 28 மார்சு, 2015 அன்று இந்நிறுவனத்திற்கு அடிக்கல் நாட்டினார். 

தொடக்கத்தில், இந்நிறுவனம் திருப்பதியிலுள்ள சிறி இராமா கல்வி சமுகவமைப்பில் தற்காலிக வளாகத்தில் பணிகளைத் தொடங்கியது. ஆந்திர மாநில அரசு நிரந்திர வளாகம் அமைக்க 250 ஏக்கர் நிலத்தை வழங்கியுள்ளது, அதில் இன்னும் சில ஆண்டுகளில் கட்டமைப்பு முடித்துவிடப்படும் என எதிர்ப்பார்க்கப்படுகிறது. 

1. ↑  "IIT, CU and IISER to be established in Tirupati - ANDHRA PRADESH - The Hindu". thehindu.com. 2016-11-11 அன்று பார்க்கப்பட்டது.
2. ↑  "Smriti Lays Stone for IIT, IISER, IIIT near Tirupati- The New Indian Express". newindianexpress.com. 2016-11-11 அன்று பார்க்கப்பட்டது.
வங்காளதேசத்தில் ராஜ்பாரி மாவட்டத்தின் அமைவிடம்
**ராஜ்பாரி மாவட்டம்** (Rajbari District) (வங்காள மொழி: ঝিনাইদহ) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா கோட்டத்தில் அமைந்துள்ளது. வங்காளதேசத்தின் மையத்தில் அமைந்த இம்மாவட்டத்தின் நிர்வாகத் தலைமையிடம் **ராஜ்பாரி** நகரம் ஆகும்.

மாவட்ட எல்லைகள்
---------------

இம்மாவட்டத்தின் வடக்கில் பப்னா மாவட்டம், தெற்கில் மகுரா மாவட்டம் மற்றும் பரித்பூர் மாவட்டங்களும், கிழக்கில் மணிகஞ்ச் மாவட்டமும், குஸ்தியா மாவட்டம் மற்றும் ஜெனிதக் மாவட்டங்களும் மேற்கில் குஸ்தியா மாவட்டம் மற்றும் ஜெனிதக் மாவட்டங்களும் எல்லைகளாக உள்ளது.

மாவட்ட நிர்வாகம்
----------------

1092.28 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக ராஜ்பாரி சதர், கோலோந்தா, பங்க்சா, பாலியாகண்டி, மற்றும் காளகாளி என ஐந்து துணை வருவாய் துணை மாவட்டங்களாகப் பிரிக்கப்பட்டுள்ளது. 

மேலும் இம்மாவட்டத்தில் மூன்று நகராட்சி மன்றங்களும், நாற்பத்தி இரண்டு கிராம ஒன்றியக் குழுக்களும், 720 வருவாய் கிராமங்களும், 967 கிராமங்களும் உள்ளது.

இம்மாவட்டத்தின் அஞ்சல் சுட்டு எண் 7700 ஆகும். தொலைபேசி குறியிடு 0641 எண் ஆகும். இம்மாவட்டம் இரண்டு நாடாளுமன்றத் தொகுதிகளைக் கொண்டுள்ளது. 

இம்மாவட்டத்தின் ஆண்டு சராசரி வெப்பம் செல்சியஸ் ஆகவும்; ஆண்டு சராசரி மழைப் பொழிவு 2105 மில்லி மீட்டராகவும் உள்ளது.

பொருளாதாரம்
-----------

இம்மாவட்டத்தில் பத்மா ஆறு, சந்த்னா ஆறு, சித்திரா ஆறு, ஹோரை ஆறு, கோரை ஆறு, மதுமதி ஆறு, குமார் ஆறு போன்ற வற்றாத ஆறுகள் பாய்வதால், நீர் வளமும் மண் வளமும் கூடியதாக உள்ளது. இங்கு நெல், சணல், கரும்பு, வெங்காயம், பருப்பு வகைகள், பருத்தி, வாழை, தென்னை, வெள்ளைப்பூண்டு, எண்ணெய் வித்துக்கள், பலா, விளாச்சி முதலியன பயிரிடப்படுகிறது.

மக்கள் தொகையியல்
----------------

1092.28 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 10,49,778 ஆக உள்ளது. அதில் ஆண்கள் 5,19,999 ஆகவும், பெண்கள் 5,29,779 ஆகவும் உள்ளனர். ஆண்டு மக்கள் தொகை வளர்ச்சி விகிதம் 0.97% ஆக உள்ளது. பாலின விகிதம் 98 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 961 நபர்கள் வீதம் வாழ்கின்றனர். மாவட்ட சராசரி எழுத்தறிவு 52.3% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

கல்வி
-----

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

மேற்கோள்கள்
-----------

1. ↑  Rajbari District Information
2. ↑  []
3. ↑  Rajbari District Information
நெய்வண்ண ஓவியம்
===============

ஓவியக்கலை உயர்ந்த நிலையை அடைந்ததற்கு நெய்வண்ண முறை முதற் காரணமாக இருந்தது. இந்த முறையைக் கண்டு பிடித்தவர் பெல்ஜியம் நாட்டுப் பிளான்டெர்ஸ் பகுதியைச் சேர்ந்த யான்வான் ஐக் [1389-1440] என்பவர்.

நெய்வண்ண ஓவியம்
தயாரிக்கும் முறை
----------------

இவருக்கு முன்பு வண்ணங்களைக் குழைய்க்க முட்டைக் கருவையோ தண்ணிரையோ கையாண்டனர். இவருடைய முயற்சியினால் ஆளிவிதை போன்ற விதைகளின் எண்ணெய் பயன்படும் என்பது தெரியவந்தது. எண்ணெய் கரைத்துத் தீட்டப்பெற்று உலர்ந்த வண்ணங்கள் ஒளிபெற விளங்கியது மல்லாமல் ஓவியங்கள் தண்ணீரால் பாதிப்பு அடையவில்லை. ஓவியர் எல்லோரும் முதலிலிருந்தே நெய்வண்ணத்தையே கையாளவேண்டும் என்பது ஜான் ரஸ்கின் [1819-1900]என்ற ஆங்கில ஆசிரியரின் கருத்து.நெய்வண்ண ஓவியங்கள் மரப்பலகை,காகிதம்,உலோகத்தகடு, கற்பலகை முதலியவற்றின்மேல் வரையப்பட்டுவந்தன. ஆனால் இக்காலத்தில் பெரும்பாலும் நாராலும் பருத்தி நூலாலும் நெய்யப்பட்ட தடித்த கித்தான்களின் மீது வரைகின்றனர்.மற்ற முறைகளில் ஓவியத்தைத் தீட்டிய பிறகு அதன்மேல் வேறு வண்ணங்களைத் தீட்டிப் படத்தை மற்ற முடியாது ; மாற்றவும் கூடாது. ஆனால் நெய்வண்ணங்களைப் பலவாறு, பலநாள்,பலமாதம், பல ஆண்டுகள் கூட வண்ணந் தீட்டிகொண்டிருக்கலாம்.

வண்ணம் தீட்டும் முறைகள்
-----------------------

ஆளிவிதை எண்ணெயும், கர்பூரத் தைலம் பயன்படுத்தி வண்ணம் தீட்டபடுகிறது. ஆளிவிதை எண்ணெய் உலர இரண்டு நாளாகும். வண்ணங்கள் பளபளப்புக் கொடுக்கும். கற்பூரத் தைலம் சில நிமிடங்களில் உலர்ந்து விடும். கற்பூரத் தைலம் சில நிமிடங்களில் உலர்ந்து விடும். வண்ணங்களின் பளபளப்பை எடுத்துவிடும். தூரிகைகளை மண்ணெணெய் கொண்டு சுத்தம் செய்ய வேண்டும்

இந்தியாவில் நெய்வண்ணக் கலை
--------------------------

இக்கலை 19-ஆம் நூற்றாண்டில் தொடங்கியது. அரசு கலைக்கல்வி சாலைகளில் நெய்வண்ண ஓவியம் பாடமாக கற்று கொடுக்கப்படுகிறது. பிரபல இந்திய ஓவியர்கள் ரவிவர்மர், மதுரையை சேர்ந்த ராமசாமி நாயுடு. மேலை நாட்டினர் அமிருத ஷேர்க்ல், பால்கோக்கீன் சிறப்புமிக்கவர்கள்.

மேற்கோள்கள்
-----------

1. ↑  கலைக் கலைஞ்சியம் தொகுப்பு ஆறு
**இந்திய அரசு காசாலை, கொல்கத்தா** (**India Government Mint, Kolkata)** 1757 ஆம் ஆண்டில் முதன்முதலில் நிறுவப்பட்டது, இது பழைய கோட்டையில் உள்ள பிளாக் ஹோலை அடுத்த கட்டடத்தில் அமைந்துள்ளது. இங்கிருந்த அஞ்சல் அலுவலகம் இன்றும் உள்ளது.   இது கல்கத்தா மின்ட் என்று அழைக்கப்பட்டது. இந்த ஆலையில் இருந்து வந்த நாணயங்கள், முர்ஷிதாபாத் என்ற பெயரைக் கொண்டிருந்தன.

இரண்டாவது ஆலை
-------------

1790 ஆம் ஆண்டில் இங்கிலாந்தில் இருந்து கொண்டுவரப்பட்ட நவீன இயந்திரங்களைக் கொண்டு இரண்டாவது காசாலை நிறுவப்பட்டது. இது ஜில்லெட் கப்பல் கட்டிட தளத்தில் அமைக்கப்பட்டது, இந்த ஆலையில் இருந்து  வந்த நாணயங்களும், முர்ஷிதாபாத் என்ற பெயரையே கொண்டிருந்தன.

மூன்றாவது ஆலை
-------------

பழைய வெள்ளி காசாலைக் கட்டடம், 60 ஸ்ட்ராண்ட் சாலை, கொல்கத்தா. இப்போது அது மத்திய சேமக் காவல்படையின் இருப்பிடமாக உள்ளது.
1824 ஆம் ஆண்டு மார்ச் மாதம், கல்கத்தாவின் மூன்றாவது காசாலை ஸ்ட்ராண்ட் சாலையில் அமைக்கப்பட்டது. இது  1829 ஆகத்து 1 முதல் உற்பத்தியைத் தொடங்கியது. 1835 ஆம் ஆண்டு வரை முத்துஷிதாபாத்  என்ற பெயரிலேயே இங்கு நாணயங்கள் வெளியிடப்பட்டன. இந்த மூன்றாவது காசாலைக் கட்டிடத்தின் வடிவமானது  கிரீஸின் ஏதென்ஸில் உள்ள அதீனா ஆலயத்தின் வடிவமைப்பை அடிப்படையாகக் கொண்டு கட்டப்பட்டது, இது பொதுவாக பார்த்தினன் என அழைக்கப்படுகிறது.

இந்த ஆலைகளின் நாணய உற்பத்தித் திறன் ஒரு நாளைக்கு 300,000 முதல் 600,000  வரை ஆகும்.   1860 ஆம் ஆண்டில், செப்பு நாணயங்கள் உற்பத்திக்கு என தனியாக வெள்ளி நாணய உற்பத்தி ஆலைக்கு வடக்கே கட்டடம் கட்டப்பட்டது இது "காப்பர் மின்ட்" எனப்பட்டது.[]

மேலும் காண்க
------------

* இந்திய ரூபாய்

மேற்கோள்கள்
-----------

1. ↑  "History of the Alipore Mint". India Govt Mint, Kolkota. 29 ஜூன் 2008 அன்று மூலம் பரணிடப்பட்டது. 15 செப்டெம்பர் 2008 அன்று பார்க்கப்பட்டது.
2. ↑  "From mint to museum". *The Telegraph* (Calcutta, India). 30 November 2007. .

வெளி இணைப்புகள்
---------------

* India Government Mint, Kolkata

| * பா
* உ
* தொ
இந்திய ரூபாய் (₹) |
| --- |
| துணை அலகுகள் | 
* *தம்பிடி (வழக்கிலில்லை)*
* *அணா (வழக்கிலில்லை)*
* பைசா

 |
| நாணயங்கள் | 

|  |  |
| --- | --- |
| தற்போதைய | 
* 50 பை.
* ₹1
* ₹2
* ₹5
* ₹10
* ₹20

 |
| வழக்கிலில்லாதவை | 
* 1 நயா பைசா
* 2 நயா பைசா
* 5 நயா பைசா
* 1 பை
* 2 பை
* 3 பை
* 5 பை
* 10 பை
* 20 பை
* 25 பை

 |

 |
| பணத்தாள்கள் | 

|  |  |
| --- | --- |
| வரிசைகள் | 
* சிங்க வரிசை
* மகாத்மா காந்தி வரிசை
* மகாத்மா காந்தி புதிய வரிசை

 |
| வகைகள் | 
* ₹1
* ₹2
* ₹5
* ₹10
* ₹20
* ₹50
* ₹100
* ₹200
* ₹500
* ₹1000
* ₹2000

 |

 |
| காசாலைகள் | 
* இந்திய அரசு காசாலை
	+ ஐதராபாத்
	+ கொல்கத்தா
	+ மும்பை
	+ நொய்டா

 |
| தலைப்புகள் | 
* இந்திய ரிசர்வ் வங்கி
* இந்தியாவின் பொருளாதாரம்
* 2016 இந்திய ரூபாய்த் தாள்களின் பண மதிப்பு நீக்கம்

 |
**கீழ் நுபியா** என்பது நுபியாவின் வடக்கு பகுதி ஆகும். இது நைல் நதியின் நீரோட்டம் கொண்ட திசையில் அமைந்துள்ள மேல் நுபியா பகுதியை விட தாழ்வான பகுதியாகும். இது சில நேரங்களில் மேல் எகிப்து பகுதியுடன் இணைத்து கூறப்படுகிறது.

புவியியல் அணுகுமுறை
-------------------

நைல் நதியின் முதல் கரையில் இருந்து மற்றும் இரண்டாவது கரை வரையில் அமைந்துள்ள பகுதி கீழ் நுபியா ஆகும். கீழ் நுபியா மற்றும் மேல் எகிப்து பல முறை வெள்ளப்பெருக்கு மூலம் பாதிப்படைந்தது. அஸ்வான் மற்றும் நாசர் ஏரி உருவாக்கத்திற்குப் பின் இது தடுக்கப்பட்டுள்ளது. இந்த நுபியன் பகுதி எகிப்து நாட்டுடன் வரலாற்று தொடர்புடையது.

வரலாறு
------

கீழ் நுபியா எகிப்து இராச்சியம் ஆட்சிக்கு கீழ் இருந்தது. பின் குஷ் இராச்சியம் ஆளுகைக்கு வந்தது. அதன் பின் நுபியன் இராச்சியங்களான மகுரியா மற்றும் நோபாடியா வசம் வந்தது.

மேற்கோள்கள்
-----------

1. ↑  Cooper, Julien (2017) "Toponymic Strata in Ancient Nubia Until the Common Era," Dotawo: A Journal of Nubian Studies: Vol. 4 , Article 3. Available at:
2. ↑  
	* Roxana Flammini, "Ancient Core-Periphery Interactions: Lower Nubia During Middle Kingdom Egypt (ca. 2050–1640 B.C.)", in Journal of World Systems Research, Volume XIV, Number 1 (2008)(discusses the Egyptian view of Nubia during the Middle and New Kingdoms)
**லிசா மசா** (*Liza Maza*) (பிறப்பு 8 செப்டம்பர் 1957 ) ஒரு பிலிப்பீன்சு ஆர்வலர் ஆவார்,. இவர் ஆகஸ்ட் 2016 முதல் ஆகஸ்ட் 2018 இல் பணியிலிருந்து விலகும் வரை ரொட்ரிகோ துதெர்த்தே நிர்வாகத்தின் கீழ் தேசிய வறுமை எதிர்ப்பு ஆணையத்தின் தலைமை அமைப்பாளராக இருந்தார்   கேப்ரியேலா மகளிர் கட்சியை பிரதிநிதித்துவப்படுத்தும் பிலிப்பீன்சு பிரதிநிதிகள் சபையின் உறுப்பினராக இருந்தார்.

சுயசரிதை
--------

லிசா மசா 1978 இல் பிலிப்பீன்சு திலிமான் பல்கலைக்கழகத்தில் வணிகப் பொருளாதாரத்தில் இளங்கலை அறிவியல் பட்டம் பெற்றார்

பணிகள்
------

12வது காங்கிரசுக்கு பயான் மூனா பிரதிநிதியாக லிசா 18 மசோதாக்கள் மற்றும் 24 தீர்மானங்களை எழுதியுள்ளார். கேப்ரியேலா மகளிர் கட்சியின் பிரதிநிதியாக, இவர் 13 மற்றும் 14வது காங்கிரசில் 53 மசோதாக்கள் மற்றும் 120 தீர்மானங்களை எழுதியுள்ளார். 2009 ஆம் ஆண்டின் வாடகைக் கட்டுப்பாட்டுச் சட்டம், சிறார் நீதி மற்றும் நலச் சட்டம் 2006 , பெண்களின் மேக்னா கார்ட்டா , பிலிப்பைன் நர்சிங் சட்டம் ஆகியவை சட்டங்களாக நிறைவேற்றப்பட்ட சட்டங்களாக நிறைவேற்றப்பட்டன. சித்திரவதை எதிர்ப்பு சட்டம் மற்றும் பெண்கள் மற்றும் குழந்தைகள் மீதான வன்முறை எதிர்ப்பு சட்டம் ஆகியவற்றை இணைந்து எழுதியுள்ளார். 2003 ஆம் ஆண்டின் ஆட்கடத்தல் தடுப்புச் சட்டத்தையும் இவர் எழுதியுள்ளார் 

ஜூலை 8, 2015 அன்று, பிலிப்பீன்சில் அமெரிக்கச் செயல்பாடுகள் குறித்த இடதுசாரி மாநாட்டில் பங்கேற்க அமெரிக்க குடிவரவு அதிகாரிகள் இவர் அமெரிக்காவிற்குள் நுழைவதைத் தடை செய்தனர். பிலிப்பீன்சில் மனித உரிமை மீறல்களுக்கு அமெரிக்கா ஆதரவளிப்பதாக இவர் குற்றம் சாட்டியுள்ளார். இவர் அமெரிக்கா மற்றும் கொரியன் ஏர் நிறுவனம் மீது குற்றப்பத்திரிகை தாக்கல் செய்ய திட்டமிட்டுள்ளார்.

சான்றுகள்
---------

1. ↑  "Duterte appoints experts to DICT, MECO, NAPC". Presidential Communications Operations Office. July 4, 2016 அன்று மூலம் பரணிடப்பட்டது. July 1, 2016 அன்று பார்க்கப்பட்டது.
2. ↑  "Palace on Maza resignation: 'We wish her the best'". .
3. 1 2  "Makabayan's Liza Maza is new anti-poverty chief". *Rappler*. .
4. ↑  "United States government bars woman leader". Bulatlat. July 18, 2015. July 18, 2015 அன்று பார்க்கப்பட்டது.
5. ↑  "Women's Group Hits Government for Barring ex-Lawmaker from Leaving the Philippines". *Philippine Daily Inquirer*. .

வெளி இணைப்புகள்
---------------

* Official website பரணிடப்பட்டது 2010-06-12 at the வந்தவழி இயந்திரம்
**புனர்ஜனி குகை** (*Punarjani Guha*) என்பது கேரள மாநிலத்தின், திருச்சூர் மாவட்டத்தில், திருவில்வமலையில் அமைந்துள்ள ஒரு பாறைக் குன்றில் அமைந்துள்ள 150 மீட்டர் இயற்கை சுரங்கப்பாதை ஆகும்.

சடங்கு
------

இங்கு நூழல் (நுழைதல்) என்னும் சடங்கானது ஏகாதசி அன்று பக்தர்களால் மேற்கொள்ளப்படுகிறது. மலையாள மாதமான விருச்சிகத்தில், இந்த நாளானது *குருவாயூர் ஏகாதசி* அல்லது *விருச்சிகா ஏகாதசி* நாள் என்று அழைக்கப்படுகிறது. முதலில் பக்தர்கள் குன்றின் அருகே உள்ள *பாபனாசினி தீர்த்தத்தில்* குளிப்பர். பின்னர் பாறைக்குன்றின் ஒரு பக்கத்தில் ஊர்ந்து மறுபக்கம் வெளியேறி நூழல் சடங்கை நிறைவேற்றுவர். இ்வாறு செய்தால் செய்த பாவங்கள் தீரும் வீடுபேறு அடைந்து மறுபிறப்பு இருந்து என்று கருதப்படுகிறது.

குறிப்புகள்
-----------

1. ↑  "Hundreds crawl to shake off sins". Deccan Chronicle. 2014-12-03 அன்று பார்க்கப்பட்டது.
2. ↑  "History". Showcaves. 2014-12-03 அன்று பார்க்கப்பட்டது.
3. ↑  "Thiruvilwamala Ramabhadra Swamy temple". Hindupedia. 2014-12-03 அன்று பார்க்கப்பட்டது.
4. ↑  "RSS Swayamsevaks helps devotees during 'Punarjani Guha crawling festival' in Thiruvilwamala Kerala". Samvada. 2014-12-10 அன்று மூலம் பரணிடப்பட்டது. 2014-12-03 அன்று பார்க்கப்பட்டது.
இந்திய அரசியலமைப்பு வரைவுக் குழு உறுப்பினர்கள்
இந்திய அரசியலமைப்பு நிர்ணய மன்றம் 29 ஆகஸ்டு 1947 அன்று நிறைவேற்றிய தீர்மானத்தின் படி, 7 பேர் கொண்ட **இந்திய அரசியலமைப்பு வரைவுக் குழு**வை (*Drafting Committee of Indian Constitution*)நியமித்தது. பெனகல் நரசிங் ராவ் வரைவுக் குழுவிற்கு ஆலோசகராக இருந்தார். வரைவுக் குழுவின் தலைவராக அம்பேத்கர் மற்றும் 6 உறுப்பினர்கள் செயல்பட்டனர். இக்குழு வரைந்த இந்திய அரசியலமைப்புச் சட்டத்தில் 22 பகுதிகளில் 395 பிரிவுகளும், 8 அட்டவணைகளும் கொண்டிருந்தது. 

இந்திய அரசியலமைப்பு வரைவுக் குழுவின் உறுப்பினர்கள் பின்வருமாறு:

1. அம்பேத்கர் - தலைவர், அரசியலமைப்பு வரைவுக் குழு
2. அல்லாடி கிருஷ்ணசாமி ஐயர்
3. என். கோபாலசாமி அய்யங்கார்
4. கே. எம். முன்ஷி
5. சையத் முகமது சாதுல்லா
6. மாதவ ராவ் (பி. எல். மித்தர் உடல்நலக் குறைவால் விலகியதால், அப்பணியிடத்தில்)
7. டி. டி. கிருஷ்ணமாச்சாரி (1948ல் டி. பி. கைத்தான் இறந்ததால், அப்பணியிடத்தில்)

வரைவுக் குழுவின் பொதுவான நோக்கம்
--------------------------------

மத்திய அரசின் அதிகாரங்கள், மாநில அரசுகளின் அதிகாரங்கள் மற்றும் அடிப்படை உரிமைகள், சிறுபான்மையினர், பழங்குடியினர் பகுதிகள் போன்றவைகளை ஆலோசித்து முடிவு எடுத்தல்

வரைவு குழுவின் பணிகள்
---------------------

வரைவுக் குழு, பல்வேறு அரசியல அமைப்புக் குழுக்களின் முன்மொழிவுகளைக் கருத்தில் கொண்டு, இந்திய அரசியலமைப்பின் முதல் வரைவைத் தயாரித்து 21 பிப்ரவரி 1948 அன்று இந்திய பொதுமக்களின் ஆலோசனைகளுக்காக வெளியிட்டது. வரைவை விவாதிக்கவும், திருத்தங்களை முன்மொழியவும் இந்திய மக்களுக்கு எட்டு மாத காலம் அவகாசம் அளிக்கப்பட்டது. பொதுமக்களின் கருத்துக்கள், விமர்சனங்கள் மற்றும் பரிந்துரைகளின் வெளிச்சத்தில், வரைவுக் குழு தனது இரண்டாவது வரைவைத் தயாரித்தது. இது அக்டோபர் 1948ல் வெளியிடப்பட்டது.

1947ல் வரைவுக் குழு நிறுவப்பட்டதிலிருந்து இந்திய அரசியலமைப்பை உருவாக்க 2 ஆண்டுகள், 11 மாதங்கள் மற்றும் 18 நாட்கள் எடுத்தது.

இந்திய அரசியலமைப்பு நிர்ணய மன்றம் 165 நாட்களில் சுமார் 11 அமர்வுகளில், 114 நாட்கள் வரைவுக் குழு மற்றும் வரைவு அரசியலமைப்பின் விவாதங்களுக்கு செலவிடப்பட்டது.

அரசியலமைப்பின் இறுதி வரைவு
--------------------------

அரசியலமைப்பு சபையின் ஒவ்வொரு உறுப்பினரும் புதிதாக உருவாக்கப்பட்ட இந்தி மற்றும் ஆங்கில மொழிகளின் இந்திய அரசியலமைப்பில் கையெழுத்திட்டுள்ளனர். அசல் அரசியலமைப்பின் இறுதி வரைவு புத்தகம் பிரேம் பிகாரி நரேன் ரைசாடா என்பவரால் கையால் எழுதப்பட்டது. ஒவ்வொரு பக்கமும் பியோஹர் ராம்மனோகர் சின்ஹா மற்றும் நந்தலால் போஸ் உள்ளிட்ட சாந்திநிகேதனைச் சேர்ந்த புகழ்பெற்ற கலைஞர்களால் அலங்கரிக்கப்பட்டுள்ளது. இந்திய அரசியலமைப்பு புத்தகம் முதன்முதலில் தேராதூனில் வெளியிடப்பட்டது மற்றும் இந்திய நில அளவைத் துறையால் *போட்டோலித்தோகிராபி* செய்யப்பட்டது.

ஏற்றுக் கொள்ளப்பட்ட நாள்
------------------------

இக்குழுவினரால் தொகுக்கப்பட்ட இந்திய அரசியலமைப்பு சட்ட முன்வடிவம் 24 சனவரி 1950ல் நடைபெற்ற பனிரெண்டாவது இந்திய அரசியலமைப்பு நிர்ணய மன்றம் கூட்டத் தொடரில், நான்கில் மூன்று பகுதிக்கு மேற்பட்ட உறுப்பினர்களால் கையொப்பமிட்டு ஏற்றுக்கொள்ளப்பட்டதால், 26 ஜனவரி 1950 அன்று இந்திய அரசியல் அமைப்புச் சட்டம் நடைமுறைக்கு வந்தது. எனவே ஆண்டுதோறும் 26, சனவரி நாளை குடியரசு நாளாக சிறப்பாகக் கொண்டாடப்படுகிறது.

மேற்கோள்கள்
-----------

1. ↑  Drafting Committee of Indian Constitution, Members, Chairman
2. ↑  Drafting Committee of Constituent Assembly
3. ↑  Names of members of the drafting committee of the Indian constitution
**பால்டிக் தற்காப்பு** (*Baltic Defense*) என்ற சதுரங்க திறப்பு ஆட்டம் பின் வரும் நகர்வுகளால் அடையாளப்படுத்தப்படுகிறது.

1. d4 d5
2. c4 Bf5!?
கிராவ் தற்காப்பு அல்லது சகோவிக் தற்காப்பு என்ற பெயர்களாலும் இத்திறப்பு அழைக்கப்படுகிறது. 

பால்டிக் தற்காப்பு ஆட்டம் என்பது ராணியின் பலியாட்ட மறுப்பு திறப்பு ஆட்டத்திற்கு பதிலாக வழக்கத்திற்கு மாறாக விளையாடப்படும் ஒரு மாற்று ஆட்டமாகும். ராணியின் பலியாட்ட மறுப்பு திறப்பை எதிர்த்து விளையாடும் பெரும்பாலான நகர்வுகளில் ராணியின் அமைச்சரை முன்னே கொண்டுவருவதில் பிரச்சினைகள் இருக்கின்றன. இப்பிரச்சினையைத் தீர்க்கும் விதமாக இத்திறப்பில் ஓர் அடிப்படை அனுகுமுறையாக ராணியின் அமைச்சர் உடனடியாக வெளியே கொண்டு வரப்படுகிறது. 

பால்டிக் திறப்பின் இந்த அணுகுமுறை சதுரங்க மாசுட்டர்களால் பரவலாக ஏற்றுக் கொள்ளப்பட்டதாக கண்டறிய முடியவில்லை. ஆனால் சில உலக சதுரங்க வீர்ர்கள் இத்திறப்பு ஆட்டத்தை பயன்படுத்தியுள்ளனர். பால் கீரசு, அலெக்சி சிரோவ் போன்ற கிராண்டு மாசுட்டர்களும் பால்டிக் திறப்பைக் கொண்டு விளையாட்டைத் தொடங்கியுள்ளனர். 

பால்டிக் திறப்பு சதுரங்க திறப்புகளுக்கான கலைக்களஞ்சியக் குறியீட்டு எண் (இ.சி.ஓ) டி06 ஆகும்.

வெள்ளையின் எதிர் ஆட்டங்கள்
--------------------------

கருப்பு நிறக்காயின் இந்த தற்காப்பு ஆட்டத்திற்கு எதிராக விளையாட வெள்ளைக்கு 3.Nf3, 3.Qb3, 3.cxd5, மற்றும் 3.Nc3 என்ற நகர்வுகள் உள்பட பல நகர்வு சாத்தியங்கள் உள்ளன. விளையாட்டு இவ்வாறு தொடர்கிறது. 

### 3.Nf3 e6

* 4.Qb3 Nc6
* 4.e3 Nf6 5.Qb3 Nc6
* 4.Nc3 Nf6 5.Qb3 Nc6
* 4.cxd5 exd5 5.Qb3 Nc6

### 3.Qb3

3...e5 4.Qxb7 Nd7 5.Nf3 Rb8 6.Qxd5 Bb4+ 7.Nfd2 (7.Bd2வார்ப்புரு:Chesspunc Ne7வார்ப்புரு:Chesspunc வெப்–சிங்ளேர், இங்கிலாந்து 1971) Ne7 8.Qf3 exd4 மற்றும் கருப்புக்கு முன்னேற்றமும் அவருடைய சிப்பாயை முன்செலுத்தும் முயற்சிக்கும் வழி கிடைக்கிறது.
### 3.cxd5 (பிரதானத் திட்ட வரிசை)

3...Bxb1 4.Qa4+ Qd7 5.Qxd7+ Nxd7 6.Rxb1 Ngf6 7.Nf3
### 3.Nc3

3...e6 4.Qb3வார்ப்புரு:Chesspunc (4.Nf3) Nc6 5.cxd5 exd5 6.Qxd5 (இது தவறாகும். கருப்பு 6...Nxd4, வெற்றி) Qxd5 7.Nxd5 0-0-0வார்ப்புரு:Chesspunc

மேற்கோள்கள்
-----------

* Nunn, John (1999), *Nunn's Chess Openings*, Everyman Chess, ISBN 1-85744-221-0
* Polugajewski, Lev (1984), *Damengambit, Tschigorin System bis Tarrasch-Verteidigung*, Sportverlag Berlin

மேலும் படிக்க
-------------

|  |  |
| --- | --- |
|  | The Wikibook *Chess Opening Theory* மேலதிக விவரங்களுள்ளன: ***Baltic Defense*** |

* *Baltic Defense to the Queens Gambit*, by Andrew Soltis, Chess Digest, ISBN 0-87568-228-6.
* *Keres Defence*, by Giovanni Falchetta, 1992, ISBN 88-86127-07-3.